Rakvere Täiskasvanute Gümnaasium

Rakvere Täiskasvanute Gümnaasium oli kuni 2020. aastani Lääne-Viru maakonnas Rakveres tegutsenud üldhariduskool. 

Kooli direktor oli 1988. aastast Elle Allikvee.

Ajalugu
Rakvere Täiskasvanute Gümnaasiumi eelkäija oli 1946. aastal loodud Rakvere Töölisnoorte Kool. 

1965. aastal asutati Rakvere Kaugõppekeskkool. Selle asemel alustas 1. septembril 1987 tööd Rakvere Õhtukeskkool. Rakvere Õhtukeskkool tegutses aadressidel Tööstuse tänav 12 ja Pikk tänav 29.

2010. aastal otsustati kool ümber nimetada Rakvere Täiskasvanute Gümnaasiumiks"Rakvere õhtukeskkool saab uue nime" Virumaa Teataja, 26. november 2010 ja 2011. aastast tegutsetigi Rakvere Täiskasvanute Gümnaasiumi nime all.Grünfeldt, Inna. Täna lõpetab Rakvere Täiskasvanute Gümnaasium oma tegevuse koolina. Virumaa Teataja, 31. august 2020.

31. augustil 2020 lõpetas Rakvere Täiskasvanute Gümnaasium tegevuse. Kõik senised täiskasvanute gümnaasiumi õpilased said soovi korral jätkata haridusteed Rakvere Ametikoolis. Ametikoolis avati klassid mittestatsionaarses õppevormis nii põhikooli riikliku kui ka gümnaasiumi õppekava järgi õppida soovivatele õpilastele. Samuti said jätkata üksikaineõppes keskharidust omandavad õpilased.

 Viited 

Kategooria:Eesti endised koolid